Sal'sk

Sal'sk () om Venäman lidn, lidnankund da raudtesol'm Rostovan agjan suves. Se om Sal'skan rajonan administrativižeks keskuseks da palaks.

 Istorii 
Ezmäižen eländpunktan aluz oli pandud vl 1812 kuti Judičev-futor, vspäi 1849 — Voroncovskoje-žilo, nimitihe Voroncovsko-Nikolajevskoje-žiloks 20. voz'sadan augotišespäi, se oli makundan keskuseks. Vl 1899 saudihe «Tihoreck — Caricin»-raudtejonod Torgovai-stancijanke žilonno. Vl 1916 raudtejono ühtenzoiti stancijad Bataiskanke, i stancii kändihe raudtesol'meks. Torgovii-žilo stancijanke sai lidnan statusad vl 1926, sil-žo aigal udesnimitihe nügüdläižikš i sirtihe ümbrikon (ende makund) keskust lidnha, vspäi 1930 Sal'skan rajonan keskuz. Toižen mail'man sodan aigan lidn oli okkupiruidud nacistižen Germanijan sodavägil (31.07.1942 — 22.01.1943). Ühtištadihe Voroncovsko-Nikolajevskoje-žilod lidnanke vn 1957 kezakuspäi, Kapustino-žilod lendimportanke vspäi 1962.

Sal'sk šingotase tagondpressmašiništon tegimel, sauvondmaterialiden pästandal (savič, trotuarapakut), sömtegimištol (leibänkombinat, maidon edheotand), raudten edheotandoil, kivivoin i londuseližen gazan kompressorstancijoil, mugažo mebel'fabrik, kombisötken tegim, kaks' tipografijad i bumagšauguiden tegim ratas lidnas, järed kivivointerminal.

 Geografijan andmused 
Lidn sijadase rajonan keskuzpalas, Keskmäine Jegorlik-jogen oiktal randal tobjimalaz ( 129 km pitte, Donan hurapol'ne bassein), 29 m ü.m.t. keskmäižel korktusel. Voroncovo-Nikolajevskoje-vezivaradim om jogel lidnan röunoiš.

Matkad Rostovhasai Donal om 163 km päivlaskmha-lodeheze orhal, 188 km avtotel vai raudtel. Lähembaižed lidnad oma Proletarsk kaks'kümnes ühesas kilometras pohjoižpäivnouzmha orhal, 32 km avtotedme vai raudtedme, i Gorodovikovsk (Kalmikii) 53 km suvipäivnouzmha orhal vai 60 km avtotedme.

 Tobmuz 
Sal'sk om lidnankundan üks'jäižeks eländpunktaks.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 61 316 ristitud, rajonan viž ühesandest, vn 2021 — 57 937 ristitud. Kaik 58 179 eläjad oli lidnas vl 2017. Kaikiš suremb lidnan ristitišt oli 61..64 tuhad eläjad vll 1986−2011 (64 700 rist. vl 1998).

Rahvahad (ozutadud rahvahudenke vl 2010): venälaižed — 92,7 %, turkad — 1,6 %, armenijalaižed — 1,3 %, ukrainalaižed — 1,1 %, toižed rahvahad — 3,3 %.

Ortodoksižen hristanuskondan viž pühäpertidSal'skan pühäpertid sobory.ru-saital.  oma kaičenus i saudud lidnas: Phh. Kirillan i Mefodijan päjumalanpert' (saudihe vll 2007−2011), kaks' jumalanpertid, kaks' časounäd. Baptizman «Toižetamine»-kund om registriruidud. Islaman loičendpert' om avaitud.

 Openduz 
Lapsiden opendusen aluzkundad oma päivkodid, keskškolad.

Professionaližen opendusen aluzkundad oma Sal'skan industrialine tehnikumSal'skan industrialižen tehnikuman sait (sit-salsk.ru). , Sal'skan medicinine tehnikumSal'skan medicinižen tehnikuman sait (medsalsk.ru). , Sal'skan ekonomikan da oiktusen tehnikumSal'skan ekonomikan da oiktusen tehnikuman sait (salsk-sept.ru). , Sal'skan kozakišton kadetine proflicei.

 Galerei 

 Homaičendad 

 Irdkosketused 
 Lidnan tobmuden aluzkundoiden sait (adm-salsk.ru) 

Kategorii:Venäman lidnad
Kategorii:Eländpunktad kirjamišton mödhe
Kategorii:Rostovan agjan lidnad
*